കുറിച്ചി പി.എസ്. കുമാരൻ

കേരളീയ നാടൻ കലാരൂപമായ അർജുനനൃത്തത്തിന്റെ ഗുരു സ്ഥാനീയനായ അവതാരകനാണ് കുറിച്ചി പി.എസ്. കുമാരൻ. കേരള സംഗീത നാടക അക്കാദമിയുടെ പുരസ്കാരം 1989 ൽ ലഭിച്ചു.
ജീവിതരേഖ
കോട്ടയം കുറിച്ചിത്താനം സചിവോത്തമപുരം കേന്ദ്രീകരിച്ചു പ്രവർത്തിച്ചിരുന്ന പി.എസ്. കുമാരൻ ഈ കലാരൂപത്തിന്റെ ഗുരുസ്ഥാനീയനായി കരുതപ്പെടുന്നു. നൂറ്റിയെട്ടു താളങ്ങൾ സ്വായത്തമാക്കിയിരുന്നു. അഞ്ചു താളങ്ങൾ ഒരേ സമയം കൈകാര്യം ചെയ്യാൻ കഴിവുണ്ടായിരുന്നു. ഇടതു കയ്യിൽ ഒരു താളം. വലതു കയ്യിൽ മറ്റൊരു താളം. ഇടതു കാലിലും വലതു കാലിലും വെവ്വേറെ താളങ്ങൾ. വായ്ത്താരിയായി മറ്റൊരു താളം. അമ്പലത്തിനു പുറത്ത് ഈ കലാരൂപത്തിന്റെ അവതരണമെത്തിക്കുന്നതിൽ പ്രധാന പങ്ക് വഹിച്ചു. 

1971 ൽ കുറിച്ചിത്താനത്ത് അർജുന നൃത്ത പരിശീലന കേന്ദ്രം ആരംഭിച്ചു. ഇവിടെ ഗുരുകുല രീതിയിൽ അർജുന നൃത്തത്തിൽ പരിശീലനം നൽകി വരുന്നു. അഞ്ച് വർഷത്തെ പരിശിലനമാണ് നൽകുന്നത്. സർട്ടിഫിക്കറ്റും നൽകും. https://www.keralatourism.org/trainingcentres/centre_details.php?id=146

2001 ൽ വേദിയിൽ ഒരു അവതരണത്തിനിടെ മരിച്ചു.https://timesofindia.indiatimes.com/city/kochi/the-last-act/articleshow/62850355.cms

മകൻ കുറിച്ചി നടേശനും ഈ കലാരൂപത്തിന്റെ അവതരണത്തിൽ പ്രശസ്തനാണ്.

പുരസ്കാരങ്ങൾ
  കേരള സംഗീത നാടക അക്കാദമിയുടെ പുരസ്കാരം 1989
അവലംബം

വർഗ്ഗം:നാടൻ കലകളുടെ അവതാരകർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:2001-ൽ മരിച്ചവർ